b'\n_START_ARTICLE_\n\xc5\xa0iaurin\xc4\x97 pilkoji zyl\xc4\x97\n_START_SECTION_\nI\xc5\xa1vaizda\n_START_PARAGRAPH_\nApie 12 cm ilgio. Pana\xc5\xa1i \xc4\xaf paprast\xc4\x85j\xc4\x85 pilk\xc4\x85j\xc4\x85 zyl\xc4\x99, bet vir\xc5\xa1ugalvis matinis, juoda kepur\xc4\x97l\xc4\x97 labiau nusit\xc4\x99susi \xc4\xaf u\xc5\xbepakal\xc4\xaf, skruostai ir kaklo \xc5\xa1onai balti, ant gerkl\xc4\x97s juoda d\xc4\x97m\xc4\x97 didesn\xc4\x97. Kai sparnas suglaustas, jame matyti \xc5\xa1viesus plotas. Uodega apvali. Snapas juodas. Kojos tamsiai pilkos.\n_START_SECTION_\nEkologija\n_START_PARAGRAPH_\nGyvena dr\xc4\x97gnuose mi\xc5\xa1kuose. Lizd\xc4\x85 susisuka i\xc5\xa1kaltame uokse, da\xc5\xbeniausiai neauk\xc5\xa1tai nuo \xc5\xbeem\xc4\x97s. Deda 7-8 balsvus kiau\xc5\xa1inius, i\xc5\xa1margintus rausvomis d\xc4\x97mel\xc4\x97mis. Peri 13 dien\xc5\xb3. Dar po 16-19 dien\xc5\xb3 jaunikliai palieka uoks\xc4\x85. I\xc5\xa1veda vien\xc4\x85 vad\xc4\x85.\n_START_SECTION_\nPaplitimas\n_START_PARAGRAPH_\nPaplitusi Brit\xc5\xb3 salose ir regione nuo ryt\xc5\xb3 Pranc\xc5\xabzijos iki Ramiojo vandenyno, taip pat Japonijoje. Pietin\xc4\x97 paplitimo riba Europoje yra pietin\xc4\x97 Alpi\xc5\xb3 riba. Atskiri nedideli arealai taip pat yra Abrucuose, Dinar\xc5\xb3 kalnuose, Karpatuose ir Rodopuose. Lietuvoje da\xc5\xbena r\xc5\xab\xc5\xa1is, aptinkama i\xc5\xa1tisus metus.'